ปวดท้ายทอยข้างซ้ายแบบรุนแรง คือนั่งอยู่ดีๆก็ปวดขึ้นมาแบบจี๊ดมาก ปวกประมาณ2นาที แล้วหายไป เกิดจากอะไรคะ
สวัสดีค่ะ อาการปวดท้ายทอยดังกล่าวมานั้น อาจจะเกิดจากการปวดจากปลายประสาทอักเสบ หรือการได้รับบาดเจ็บที่ปลายประสาทเช่นการไปกดทับนานๆ ซึ่งจะทำให้เกิดอาการปวดจี๊ดๆ เป็นๆหายๆขึ้นมาได้ สาเหตุอื่นๆเช่นปวดจากกล้ามเนื้อตึงตัว ปวดจากกระดูกคอเสื่อม ปวดจากโรคผิวหนังบริเวณดังกล่าว ปวดไมเกรนแต่มักเป็นปวดบริเวณบนศีรษะข้างใดข้างหนึ่งค่ะดังนั้นในเบื้องต้น แนะนำสังเกตอาการ หากอาการเป็นมากขึ้นเรื่อยๆ งดการกดทับหรือเกร็งบริเวณดังกล่าวแล้วไม่ทุเลา ร่วมกับมีอาการชาหรืออ่อนแรงที่กล้ามเนื้อร่วมด้วย ควรไปพบแพทย์สามารถรับประทานยาแก้ปวดได้เบื้องต้น งดการกดทับ ฝึกยืดเหยียดกล้ามเนื้อที่คอ และพักผ่อนให้เพียงพอ